**Ольга Петровна айбыт хоһоонноро**

**Саңа дьыл**

**О.Иванова тыл.**

Кэрэчээн харыйа

Налыччы киэргэммит.

Араас да уотунан

Күлүмнүү умайбыт.

Куобахтар, эһэлэр,

Саһыллар бэл бааллар,

Сиэттиһэн бараннар

Көхтөөхтүк ыллыыллар

Хаар маңан бытыктаах

Тымныычаан ођонньор

Кэһиитин түңэтэр,

Үөрүүну үксэтэр.

Чађылый, чађылый

Баай ёлка, умайыый!

Ођолор көрдөрүн

Эн үөрэ сырдатыый!

**Отонньут ођолор ырыалара**

**О.Иванова тыл.мел.**

Сиидэр, Сиидэр, манна кэлиий,

Сиикэрэ дьэдьэн манна баар дуу...

Харытыана манна кэлиий

Хаптађаһын манна баар дуу ...

Сүөдэр, Сүөдэр, манна кэлиий

Буспут сугун манна баар дуу...

Мулдьу, Мулдьу, манна кэлиий,

Моонньођонуң манна баар дуу...

Уоһук, Уоһук, манна кэлиий,

Уулаах отон манна баар дуу...

Бүөтүр, Бүөтүр, манна кэлиий,

Бөдөң дьэдьэн манна баар дуу...

**„һэтэкээ“! диэтим**

**О.Иванова тыл.мел.**

„һэтэкээ!“ диэтим,

„Сотокоо“ диэтим,

Хойуу от быыһыгар

Дьэдьэнэ бөдөң!

Олорон эрэн

Үргүүргэ мааны,

Ытыспар үргүөм,

Күөрчэххэ кутуом.

Бэдэр: Көрүң, мин Бэдэрбин!

Көрүң, мин Бэдэрбин!

Баарађай мутукка

Бэртээхэй дьиэлээхпин.

Тииц: Эриэхэ буллум!

Кыһынын сиэђим!

Куобах: Онтон мин Куобахчаан

Ыарђаны хатарыам.

Эһэ: Мүөттээн сиир кырдьађас

Тууйаска хаһаастаах.

Ытыспар мунньуом,

Кыһынын сиэђим!

„һэтэкээ!“ диэтим,

„Сотокоо“ диэтим,

**Аммам, иһит ыллыыр ырыабын**

О.Иванова тыл, мел.

Хара муора биэрэгиттэн

Ордоробун эйигин,

О, мин дойдуом, таптыыр Аммам,

Иһит ыллыыр ырыабын.

Ньургуһуннаах добууннаргар

Күөрэгэйи истэрбин,

Сардааналаахкытылларгар

Сыламныырбын таптыыбын.

Амма уута, сырдык, ыраас.

Амма уута сып- сылаас.

Сөтүөлүүргэ, сынньанарга

Айылђаттан аналлаах.

Амма дьоно сайађастар

Ыччаттара көрдөөхтөр,

Айар – тутар түбүктээхтэр

Сүрдээх сүңкэн дьоллоохтор.

Хара муора биэрэгиттэн

Ордоробун эйигин,

О, мин дойдум, таптыыр Аммам,

Иһит ыллыыр ырыабын.

**Арыылаађым сыһыыта**

О.Иванова тыл, мел.

Арыылаађым сыһыыта

Арыы, сүөгэй диэлийэр

Ача күөхтүүр оттордоох,

Ахан ини да, ахан ини,

Ахан ини да, ахан ини.

Арыылаађым сыһыыта

Күндү көмүс күөмэйдээх

Күөрэгэйдиир көтөрдөөх,

Ахан ини да, ахан ини,

Ахан ини да, ахан ини.

Арыылаађым сыһыыта

Сүрэхтэри сүдьүтэр

Сөрүүн сүөгэй салгыннаах,

Ахан ини да, ахан ини,

Ахан ини да, ахан ини.

Арыылаађым сыһыыта

Сырдык таптал уйата,

Эйэ, көңүл туоната.

Ахан ини да, ахан ини,

Ахан ини да, ахан ини.

Арыылаађым сыһыыта

Арыы, сүөгэй диэлийэр

Ача күөхтүүр оттордоох,

Ахан ини да, ахан ини,

Ахан ини да, ахан ини

**Бађардым күөрэгэй буолуохпун**

**(Эллэйдии)**

**О.П.Иванова тыл., мел.**

Бађардым күөрэгэй буолуохпун,

Киэң халлаан күөнүнэн дайыахпын,

Күөх куйаар устунан көтүөхпүн,

Сир үрдүн эргийэн көрүөхпүн:

Ойуурга мутукча атыытын,

Хонууга ньургуhун тыллыытын,

Колхозтаах буолакка тахсыытын,

Дьырылас ырыабар тиhиэхпин.

Килбиктик, сэмэйдик ылланар

Кири-дьир, дьири-дьир дорђооннор

Дьон-аймах сүрэђэр иңниннэр,

«Күөрэгэй барахсан» дэттиннэр.

Өрүүтүн өлбөтүн мин ырыам –

Күөх сааhы уруйдуур мин ырам,

Ол иhин, оо истиң, бар дьонум

Күөрэгэй буолуохпун бађардым.

**Оленегорск Һээгэтэ.**

О.Иванова тыл. мел.

Туундараттан табаhыттар,

Индигиртэн балыксыттар

Дьиэлэригэр төннөллөр,

Үөрэн-көтөн көрсөллөр.

Оленегорск бөhүөлэгэр

Түhүлгэђэ мустаннар

Үөрэн-көтөн, олохтоохтор

Үңкүүлүүллэр hээгэни.

Һээгэ-hээгэ,

Һээгэ-hээгэ,

Оленегорск hээгэтэ!

Һээгэ-hээгэ,

Һээгэ-hээгэ,

Һээгэ – үөрүү үңкүүтэ.

Эдэр ыалга ођо төрүүр

Аймах дьоно мусталлар,

Саңа киhи малааhына

Астаах остуол тардыллар.

Оленегорск бөhүөлэгэр

Тэлгэhэђэ мустаннар

Үөрэн-көтөн, аймахтара

Үңкүүлүүллэр hээгэни,

Һээгэ-hээгэ,

Һээгэ-hээгэ,

Оленегорск ьээгэтэ

Һээгэ-hээгэ,

Һээгэ-hээгэ,

Дьоллоох норуот үңкүүтэ.

Норуот мустан кулууп дьиэђэ

Чиэстиир туйгун булчуту,

Чиэстиир герой-ийэни,

Чиэстиир үлэ геройун.

Оленегорск хайатыгар

Болуоссакка мустаннар

Олохтоохтор герой дьону

Уруйдааннар ыллыыллар.

Һээгэ-hээгэ,

Һээгэ-hээгэ,

Оленегорск hээгэтэ!

Һээгэ-hээгэ,

Һээгэ-hээгэ,

Герой норуот үөрүүтэ.

Оленегорск бөҺүөлэгэр

Болуоссакка мустаннар

Олохтоохтор герой дьону

Уруйдааннар ыллыыллар

Һээгэ-hээгэ,

Һээгэ-hээгэ

Оленегорск hээгэтэ!

Һээгэ-hээгэ,

Һээгэ-hээгэ

Дьиэрэй норуот үөрүүтэ!

Һээй-һээй, Һэй-һээй!

**Дьоһун дойду – Муома**

О.Иванова тыл., мел.

Кэрэ ыра алгыс тыллаах

Кырдьађастаах Муома,

Үлэ дьоно түмсэр, көрсөр

Түьүлгэлээх Муома.

„Ю“ хайалаах Муома,

Хонуу кииннээх Муома,

Киирбэт күннээх Муома,

Дьоһун дойду – Муома.

Муома! Муома!

Дьоһун дойду Муома!

Турантайтан төрүттээхтэр

Төрүт быһый, бөђөс дьоннор

Кылыйбахтаан дэгэтэллэр,

Буурдуу ойон быыраталлар.

„Чыыстай хайа“ – Муома,

„Соболоођун“ – Муома

Киирбэт күннээх Муома,

Дьоһун дойду – Муома.

Муома! Муома!

Дьоһун дойду Муома!

Көтө- дайар дьикти ьээдьэ

Тылларыгар, тэтимигэр

Көлүөнэни уһаараллар,

Кэрэ сиэргэ уһуйаллар.

Ю“ хайалаах Муома,

Хонуу кииннээх Муома,

Киирбэт күннээх Муома,

Дьоһун дойду – Муома.

Муома! Муома! 2 төгүл

Дьоһун дойду Муома!

Ю“ хайалаах Муома,

Хонуу кииннээх Муома,

Киирбэт күннээх Муома,

Дьоһун дойду – Муома.

Муома! Муома! 2 төгүл

Дьоһун дойду Муома!

**Хаар үңкүүтэ**

О.Иванова тыл.муз

Күhүңңү сир харатыгар

Индигир туундаратыгар

Көрбүтүм хаар үңкүүтүн

Сиргэ түhэр үөрүүтүн

 Тэлбээриhэ көтөллөрө

Тыалга баарыстанан,

Туналыhан көстөллөрө 2 төгүл

Үрүң түү таңастанан.

 Арыт хойдон ылаллар

Арыаллаhа бааралаан,

Санаабар бары ыллыыллар

Һээдьэни үңкүүлүүллэр.

 Ону көрөн үөhэттэн

Ойуолаhа быыраттан

Саңа хаардар түhэллэр, 2 төгүл

Сэлэлииллэр, элбииллэр.

 Оо, оччођо туундарам,

Буолта үңкүү түhүлгэтэ.

Тулам бүттүүн тунааран

Тупсубута, үөрбүтэ.

 Тођо хаардар үңкүүлүүллэр

Түү таңаhы кэтэннэр?

Туундарађа кыстаары, 2 төгүл

Тыалы кытта сырсаары.

 Күhүңңү сир харатыгар

Индигир туундаратыгар

Көрбүтүм хаар үңкүүтүн

Сиргэ түhэр үөрүүтүн

 Тэлбээриhэ көтөллөрө

Тыалга баарыстанан

Туналыhан көстөллөрө 2 төгүл

Үрүң түү таңастанан.

**Ађабар**

О.Иванова мел., тыл.

Борохуот аалынан устаңңын

Күөх Амма үөһүнэн барбытын,

Кэннигэр төрөөбүт алааҺын

Миигинниин сайыҺа хаалбыта.

Кыракый дьиэлэртэн тахсаммыт

Эйиигин уруйдуу хаалбыппыт…

«Өстөөђү кыдый! – диэн эйиэхэ

Хаста да кичэйэн эппиппит».

Билигин ЭлэҺин хочото

ЫҺыыга киирээри тэринэр.

Эн урут бултаахтыыр үрэђин

Эйиигин күүтэрдии иҺийэр.

Эн ыыппыт суруккун туттарбын

Ийэбэр ыстанар буоларым.

Эн хойут эргиллэн кэллэргин 2 төгүл

Ађаккаам, уруйдуу тоҺуйуом

**Ађам суруктара**

О.Иванова тыл., мел.

Үс муннуктаах, буорах сыттаах,

«Полевая…» диэн аадырыстаах

Ађам, ађам суруктара

Ађам тиһэх сурахтара.

Кимэн киирбит уоттаах сэрии

Кыргыс хааннаах окуопаттан

Ађам, ађам суруктара

Кынаттанан кэлэллэрэ.

Ађам ийэ дойдутугар

Биэрбит ытык андађара.

«Хара дьайдаах фашистары

Умсарыахпыт, киэр үүрүөхпүт.

Кыайыы, эйэ аргыстанан

Дьиэбитигэр эргиллиэхпит.

Эйэ,эйэ аргыстанан

Дьиэбитигэр эргиллиэхпит.

Ођом сыыҺа, тулуй, кытаат.

Ийэ сиргин таптыы улаат»

Ађам ађам алгыс тыла

Ађам миэхэ сорудађа.

Үс муннуктаах, буорах сыттаах,

«Полевая…» диэн аадырыстаах

Ађам, ађам суруктара

Ађам тиҺэх сурахтара.

Ађам миэхэ алгыс тыла,

Ађам тиһэх сорудађа.

Биэрбит ытык андађара,

Ађам тиҺэх сурахтара.

Ађам биэрбит андађара,

Ађам тиһэх суруктара.